Varke behoort aan die soogdier-orde Artiodactyla, wat almal gesplete hoewe het, en is nouverwant aan die pekari. Bere (manlik) is groter as sôe (vroulik) en het opvallende slagtande. Varke kry oor die algemeen groot werpsels (gemiddeld 10 - 12), terwyl sommige spesies se werpsel uit slegs een kleintjie bestaan.
Die varkspesie (Sus scrofa) is ongeveer 5 000 tot 7 000 jaar gelede deur die mens makgemaak. Mak varke is veediere en 'n belangrike bron van voedsel in die wêreld. Ander byprodukte wat uit varkweefsel verkry word sluit in leerprodukte, gom, porselein en 'n verskeidenheid dierevetprodukte. Varke se belang in biomediese navorsing en behandelings het ook onlangs toegeneem. Varke se lang en noue betrokkenheid by die mens het ook 'n diep spoor gelaat by menslike kultuur, veral in kunswerke en gesegdes.
Varke kom oorspronklik uit Eurasië en word saamgegroepeer onder die genus Sus binne die Suidae familie. Varke is veral bekend om hul vraatsug en onsindelikheid. 'n Minder bekende eienskap van varke is dat hulle besonder intelligente diere is.
Sus bucculentus† (moontlik uitgestorwe)
Sus falconeri† (uitgestorwe)
Sus hysudricus† (uitgestorwe)
Sus strozzi† (uitgestorwe)
'n Vleisrasvark lê en rus
↑ http://www.vegsoc.org/info/pigs.html - Artikel oor varke by die Vegetariese vereniging in die Verenigde Koninkryk
↑ http://www.mnpork.com/education/swine.php - Opvoedkundige artikels oor varke.